- Այդ համաձայնեցումները, որքանով տեղյակ եմ, դեռևս ընթացքի մեջ են: Խոսքն այն մասին է, թե քանի՞ ապրանքների շուրջ կարող են բացառություններ ընդունել Հայաստանի մասով, ինչպիսի՞ն կլինեն ՄՄ և ԱՀԿ սակագների տարբերությունները... Սա խնդրի տնտեսական մասն է: Մինչև հիմա չեմ լսել որևէ քննարկում, որտեղ երևա, որ ՀՀ համար շահեկան է ՄՄ մտնելը: Միակ դրականն այն է, որ ասում են, թե Ռուսաստանը մեզ էժան գազ է տալիս: Բայց ՌԴ-ն մեզ գազ է տալիս նույն գնով, ինչ գնով տալիս է Եվրոպային: Երկրորդ, Ռուսաստանը գազը տալիս է ոչ թե մեզ, այլ իրեն պատկանող Գազպրոմին, որը կրկնակի թանկ է վաճառում նույն վառելիքը: Այսինքն, սահմանի վրա գազի գինը ոչինչ չի նշանակում: Իսկ ռուսական շուկաներից մեր ապրանքներն աստիճանաբար հեռացան, այլ շուկաներում են վաճառվում, և մենք այլոց հետ առևտուր անելու հնարավորություններ ունենք: